CELEX: 62012FN0032
Language: et
Date: 2012-03-07 00:00:00
Title: Kohtuasi F-32/12: 7. märtsil 2012 esitatud hagi — ZZ versus komisjon

12.5.2012   
            
            
               ET
            
            
               Euroopa Liidu Teataja
            
            
               C 138/36
            
         7. märtsil 2012 esitatud hagi — ZZ versus komisjon
   (Kohtuasi F-32/12)
   2012/C 138/86
   Kohtumenetluse keel: itaalia
   
      Pooled
   
   
      Hageja: ZZ (esindaja: advokaat G. Cipressa)
   
      Kostja: Euroopa Komisjon
   
      Hagi ese ja sisu
   
   Tühistada komisjoni vaikimisi langetatud otsus mitte hüvitada veerandit hageja kohtukuludest kohtuasjas F-56/09: Marcuccio vs. komisjon, mis mõisteti kostjalt välja 9. juuni 2011. aasta kohtuotsusega.
   
      Hageja nõuded
   
   
               —
            
            
               tühistada komisjoni tehtud või igal juhul talle omistatav mis tahes vormis otsus, millega lükati kas osaliselt või tervikuna tagasi hageja 4. jaanuari 2011. aasta taotluses esitatud nõuded;
            
         
               —
            
            
               tühistada vajalikus osas mis tahes vormis otsus, millega jäeti rahuldamata 20. juuli 2011. aasta kaebus, mille hageja oli esitanud 4. jaanuari 2011. aasta taotluse rahuldamata jätmise otsuse peale;
            
         
               —
            
            
               kinnitada vajalikus osas, et kuna komisjon jättis muu hulgas võtmata seisukoha 4. jaanuari 2011. aasta taotluse kohta, jättis ta õigusvastaselt võtmata meetmed, et täita Avaliku Teenistuse Kohtu 9. juuni 2010. aasta otsust kohtuasjas F-56/09: Marcuccio vs. komisjon ja konkreetsemalt selle kohtuotsuse resolutsiooni punkti 4;
            
         
               —
            
            
               mõista komisjonilt hageja kasuks välja 3 174,87 eurot, millelt juhul, kui kostja seda hagejale ei tasu, tuleb arvestada intressi 10 % aastamääras ja iga-aastase kapitaliseerimisega, alates homsest kuni nõutud summa tasumiseni;
            
         
               —
            
            
               mõista komisjonilt hageja kasuks välja 10,00 eurot päevas iga järgneva päeva eest alates homsest kuni määratlemata ajahetkeni, kuni komisjon ei ole tasunud hagejale eespool mainitud 3 174,87 euro suurust summat või siis vähemalt ajahetkeni, kuni komisjon ei ole võtnud selgesõnalist seisukohta 4. jaanuari 2011. aasta taotluse kohta, kusjuures nõutud 10,00 euro suurune summa tuleb tasuda sama päeva lõpuks ja kui seda ei tehta või ulatuses, milles seda ei tehta, tuleb selle pealt arvestada hageja kasuks intressi 10 % aastamääras ja iga-aastase kapitaliseerimisega, alates sellele päevale järgnevast päevast, mil vastav summa tuli tasuda kuni selle tasumise päevani;
            
         
               —
            
            
               mõista kohtukulud välja komisjonilt.